Ye una noticia vieya d’un periódicu, que tenía marcando un llibru. Nella dizse que Podemos, d’alcuerdu col Conseyu d’Estudiantes de la Universidá d’Uviéu, pedirá que s’anulen toles espulsiones del cursu pasáu, de resultes de l’aplicación del Réxime de Permanencia agora en vigor. Quieren cambialu porque, según dicen no es eficiente y no promueve el derecho a una educación pública. Y añade Podemos -el señor Ripa- que vamos a poner todos los medios para que no haya expulsiones de estudiantes (...) y que en caso de expulsión, se permita la rematriculación dos años después.
#000002
Pero -y agora vuelvo a la noticia- una cosa ye que toles persones tengan derechu a la educación y otra ye que toos tengan derechu a ser inxenieros. N’efeutu, naide debiere quedar ensin la oportunidá de poder estudiar una carrera, pero tampoco toos están capacitaos pa facelo. Esa opinión de que la Universidá nun pue despedir a los alumnos que nun algamen unos mínimos, ye una barbaridá. La Universidá cuesta muncho a tolos españoles, que pagamos colos nuestros impuestos porque les tases universitaries nun lleguen pa ello. Y ye inconcebible qu’haya alumnos que por falta de capacidá, o d’interés anden vexetando años y paños peles aules gastando unes perres que faen muncha falta pa otres coses. Nun digo que nun haya dalgún alumnu con un motivu concretu dignu d’estudiu, col que se pudiere facer una esceición, pero esa filosofía de que tol mundu que lo quiera tien que llegar a ser Inxenieru o Economista ye un absurdu y nada tien que ver con un reclamáu «derechu a la educación». Una cosa ye que, nos niveles anteriores a la Universidá, la educación seya obligatoria y gratuita, pa que tolos neños/es tengan argumentos pa desenvolvese na vida, pero otra cosa ye -al mio modestu talantar- que nun toos valen (valemos) p’algamar cualquier títulu. Yo nun podría ser Inxenieru na vida, y sería una perda de tiempu y de perres que tuviere cursos y cursos na Escuela ensin que me declararen incompatible cola carrera. A otru nivel, ye lo mesmo qu’esa famosa fras de que «toles opiniones son respetables». ¡Oiga, non! Una cosa ye que toos podamos emitir una opinión, y otra distinta que toes seyan respetables. Dalgunes nun lo son n’absoluto. Toos debemos tener la posibilidá d’estudiar, pero sólo los que valgan pa ello deben algamar el títulu. ¿Que se pue meyorar esi Réxime de Permanencia? Mui bien, que se faiga. Pero lo que nun pue iguase democraticamente ye que toos seyamos igual de llistos. Eso ye cosa de la madre Natura.
#000004
En favor de los neños y neñes autistes
#000005
Una prestrosa aportación a la filoloxía asturiana
#000009